רסטיסלב, דוכס מורביה

**רסטיסלב** או **רוסטיבלב** או **רסטיסלב הקדוש** (בסלובקית: **Rastislav**; בצ'כית מודרנית: **Rostislav**, בלטינית: **Rastiz**, ביוונית: **Ραστισλάβος**) היה הדוכס השני של מורביה הגדולה (846–870).
אף על פי שהתחיל את שלטונו כבן חסות של לודוויג הגרמני, מלך פרנקיה המזרחית, במהלך הזמן חיזק את שלטונו עד כדי כך שאחרי שנת 855 היה מסוגל להדוף מתקפות חוזרות של הפרנקים.

לפי בקשתו ב-863 שלח הקיסר הביזנטי מיכאל השלישי את האחים קונסטנטין (לימים קיריליוס) ומתודיוס למורביה, והם תרגמו לסלאבית כנסייתית עתיקה את רוב ספרי הפולחן הנוצרים.

רסטיסלב הודח על ידי אחיינו סוואטופלוק הראשון, דוכס מורביה הגדולה, שהסגיר אותו לידי הפרנקים.

ב-1994 הוכרז על ידי הכנסייה האורתודוקסית המזרחית לקדוש.

## ילדות וצעירות
על פי האנלים של פולדה רסטיסלב היה אחיינו של מוימיר הראשון, השליט הראשון הידוע של מורביה. אין פרטים ידועים על חייו מלפני שנת 846 (לגבי התקופה שלפני 846 ההיסטוריון הסלובקי סטניסלב י. קירשבאום התייחס לרסטיסלב כאל נסיך ניטרה. אך ניתן לחשוב שהוא שימש כבן ערובה בחצר של לודוויג הגרמני עבור דודו האחרון פלש למורביה אוגוסט 846, הדיח את מוימיר הראשון, והמליך במקומו את רסטיסלב לדוכס מורביה.
הוא דרש מרסטיסלב נאמנות, מספר בני ערובה ותשלום של מס שנתי.
כנראה רסטיסלב היה נוצרי כשהיה לדוכס, אך הוטבל לנצרות לכל המאוחר בשנת 846 כנראה כחלק מהתנאים לתמיכה שהוא זכה מצד מלך פרנקיה המזרחית.

## לקראת עצמאות
בשמונה השנים הראשונות של שלטון רסטיסלב אין דיווח על מרד מורבי, דבר המצביע על כך שהוא נשאר נאמן ללודוויג הגרמני. בתקופה זו, נראה כי רסטיסלאב רכש שטחים חדשים במזרח וקבע גבול עם האימפריה הבולגרית הראשונה.
עד 855 סיפח רסטיסלב למורביה שטח בין הנהר טאיה לדנובה ועוד אדמות במזרח סלובקיה של ימינו, בהן בנה מבצרים. על פי האנלים של סן ברטן, בשנת 853 קרל הקירח, מלך פרנקיה המערבית, שיחד את המנהיגים הבולגרים כדי לכרות ברית עם סלאבים אחרים (ככל הנראה המורביים) ולתקוף ביחד את ממלכתו של לודוויג הגרמני. במהלך ההתקפה הבולגרית-מוראבית, לודוויג הגרמני הדיח את רדבוד, המושל המורד של המארק המזרחי (אוסטמארק), שנתמך על ידי רסטיסלב. ברית זו מרמזת שבשלב זה, רסטיסלב הרגיש בטוח מספיק כדי לאתגר את האדנות הפרנקית.

בשנת 855, אחרי שהרחיק את רטפוט, אסף לודוויג הגרמני צבא גדול כדי לפלוש שנית למורביה כדי להכניע את רסטיסלב. המסע נכשל בגלל המבנה הייחודי של הביצורים המורביים המצוינים באנלים של פולדה. החפירות הארכאולוגיות אישרו שבמורביה היו במאה התשיעית כ-30 מבצרים. ביניהם היו מבצרים קטנים שהגנו על הגבולות והיו גם ערים מבוצרות, באזור המרכזי. המבצר הגדול ביותר נתגלה על ידי מיקולצ'יצה על גדות מוראבה (כיום ברפובליקה הצ'כית) שנראה כי נבנה מחדש כמה שנים קודם לכן. מכיוון שלא היה מוכן למצור ממושך, נאלץ המלך לסגת מהאזור תוך כדי מעשי ביזה. בזמן הנסיגה צבאו הביס כוח מורבי גדול שתקף את מחנהו. צבאו של רסטיסלב עקב אחריהם, חצו את דבנובה ובזזו ערים בוואריות על יד הגבול.

## שליט ריבון
היסטוריונים משערים כי אחרי שנת 855 הפך רסטיסלב לשליט ריבון, מכיוון שלפחות האנלים של סן ברטן התחילו להתייחס אליו כאל "מלך" וראו בו שליט של מדינה עצמאית בפועל.
אחרי התבוסה במורביה, ב-856 העביר לודוויג לידי קרלומן בנו את השליטה בדרום-מזרח בוואריה והטיל עליו את המשימה לרסן את המוראבים. לפי ההיסטוריון יוהאן אוונטינוס (1534-1477) ב-856 וב-857 התרחשו קרבות שהסתיימו בתיק"ו בין קרלומן למורבים.
על פי "האנלים של פולדה", הוביל קרלומן בשנת 858 מסע חדש נגד רסטיסלב אך גם מסע זה נכשל לבסוף קרלומן כרת ברית עם רסטיסלב נגד אביו. בתמיכת רסטיסלב כבש קרלומן את בוואריה עד לנהר אין.

והפסיק את החסות שהעניק בעבר לפריבינה, השליט של פאנוניה התחתונה (נסיכות בלטון) וויתר על שטח זה לטובת רסטיסלב. רסטיסלב הגיע באותה תקופה לשיא כוחו והפך למנהיג חשוב במרכז אירופה.

פריבינה, הדוכס הסלאבי של פאנוניה התחתונה, מת בלחימה נגד מוראבים בשנת 861 בתגובה למרד המתמשך של בנו ושל רסטיסלב, ניהל לואי הגרמני משא ומתן על יצירת ברית נגדית עם שליט בולגריה, בוריס הראשון. המלך עשה רושם שהוא מוביל מסע חדש נגד רסטיסלב, אך ברגע האחרון הוא פעל נגד קרלומן בלבד והביס אותו

## שליחותם של קונסטנטינוס ומתודיוס
על מנת להגביר את יכולת התמרון שלו, ניסה רסטיסלב לצמצם את פעילותם של המיסיונרים הפרנקים בממלכתו. למטרה זו, בסביבות שנת 862 הוא פנה תחילה לכס הקדוש. ולאחר שלא זכה להצלחה, הוא ביקש "מורים" בקונסטנטינופול, על מנת לגדל דור של כמרים מוראבים מקומיים.שגריריו הדגישו גם את הצורך ב"מורים" המסוגלים לעבוד בשפה הסלאבית המדוברת במורביה.

 (חייו של קונסטנטינוס) Kantor, 1983, 65

בקשתו של רסטיסלאב נענתה כאשר בשנת 863 קונסטנטינוס ומתודיוס, שני אחים שלמדו את הניב הסלאבי המדובר בסלוניקי (יוון), הגיעו עם כמה תלמידים למורביה. שני האחים לקחו על עצמם את המשימה תוך שימוש בשפה הסלאבית להוראה ולמיסה אלוהית, וקונסטנטינוס אף יצר כתב עבור הסלאבים. אנשי הכמורה הפרנקים הבינו במהרה כי פעילותם של שני האחים הביזנטיים מהווה איום על השפעתם. בעוד המיסיונרים הביזנטיים נהנו מחסותו של רסטיסלב, לודוויג הגרמני שלח את הבישוף סלומון מקונסטנץ לרומא, שם תיאר כיצד דיוקסיית פסאו "התפרקה והובאה לידי חורבן" עקב עריקתם של המוראבים.

לודוויג הגרמני תכנן גם לפתוח במלחמה גדולה נגד רסטיסלב בתמיכתו של המלך בוריס הראשון של בולגריה. אף על פי שברגע האחרו פרש בוריס מהמערכה, המסע החדש של לודוויג נגד רסטיסלב נחלה הצלחה. באוגוסט 864 פלש לודוויג הגרמני למורביה, וחצה את הדנובה כדי לצור על *ציוויטס דובינה* (המזוהה, אם כי לא פה אחד, עם טירת דווין שבסלובקיה). המלך כנראה תפס את רסטיסלב בהפתעה, ולכד אותו בתוך המבצר. משלא הצליח להימלט מהמצור הפרנקי, רסטיסלב נכנע, מסר מספר רב של בני ערובה בכירים ונשבע שבועת אמונים חדשה.

עם זאת, מסעו של לודוויג לא הביא לתבוסה מוחלטת של רסטיסלב. בשנת 865, על פי "האנלים של סן ברטן", לואי הגרמני שלח את צבאותיו נגד ה"ונדים" (סלאבים), ו"האנלים של פולדה" דיווחו באותה שנה שוורנר, רוזן בפאנוניה העליונה, זומן בפני המלך, הואשם בקשירת קשר עם רסטיסלאב. בסוף שנת 866 קונסטנטינוס ומתודיוס עזבו את מורביה לונציה שם שליחי האפיפיור שכנעו אותם לבוא לרומא. שם אישר האפיפיור אדריאנוס השני את תרגומיהם הסלאביים של כתבי הקודש, קידש את תלמידיהם הסלאביים ככמרים, ואף התיר להם לשיר את הליטורגיה הסלאבית בכנסיות רומא.

## שנותיו האחרונות
250px|ממוזער|שמאל| מפת מרכז אירופה במאה ה-9: במרכז בצבע ירוק כהה:נסיכות מורביה הגדולה בימי רסטיסלב בסביבות שנת 870. הגבולות הירוקים מציינים את התפשטותה של הנסיכות בימי סווטופלוק הראשון בסביבות 894
בתחילת שנת 868, בנו של לודוויג הגרמני, קרלומן, נלחם ברסטיסלאב בשני קרבות מוצלחים וחזר עם שלל. באוגוסט תכנן המלך עצמו לפלוש שוב למורביה, אך לפתע חלה. כעת, בנו הצעיר של המלך, קרל השמן, התקדם לעבר מבצרו של רסטיסלב, שרף את כל ביצוריו, תפס אוצרות והביס את כל מי שבא נגדו בקרב. באותה תקופה, על פי האנלים של פולדה", רסטיסלאב, שהעניק קודם לכן את "עיר העתיקה" שלו לאחיינו סוואטופלוק, ישב מ"מבצרו הבלתי ניתן לתיאור" שניתן לזהותו עם מיקולצ'יצה.). בשנת 869 האפיפיור אדריאנוס השני, שהחליט להחיות את הארכידיוקסיה של איליריקה, מינה את מתודיוס לארכיבישוף של (סירמיום, בשטח סרביה של ימינו) ולנציג האפיפיור אצל כל הסלאבים שחיו בשטחים הנשלטים על ידי רסטיסלב, סוואטופלוק ובנו של פריבינה, קוצ'ל.

סוואטופלוק, בינתיים, נכנס למשא ומתן עם קרלומן ללא ידיעתו של רסטיסלאב, וקיבל את אדונותו של קרלומן על גופו ועל משפחתו. ממלכה. רסטיסלאב זעם כשנודע לו על בגידת אחיינו, ודאג שרוצחים יחנוקו את סוואטופלוק במשתה. אך האחרון, הוזהר מהתוכנית והתחמק ממוות בכך שהעמיד פנים שהוא יוצא לצוד בזים. כאשר רסטיסלב יצא עם חייליו לצוד את אחיינו, סוואטופלוק לכד את דודו והסגיר אותו לקרלומן.

רסטיסלאב נשלח תחת שמירה לרגנסבורג (בירתו של לודוויג) בזמן שקרלומן כבש את ממלכתו והכניע את כל מבצריו. רסטיסלאב הובא בפני לודוויג הגרמני כשהוא כבול בשרשרת כבדה. בעוד שהפרנקים, הבווארים והסלאבים שהתאספו גזרו על רסטיסלאב מוות בגין בגידה, המלך המתיק את עונשו לעיוורון ומאסר. רסטיסלאב מת בכלא.
בשנת 1994 הוכרז רסטיסלאב כקדוש על ידי הכנסייה האורתודוקסית הצ'כית והסלובקית בפרשוב.

## לקריאה נוספת
ממוזער|שמאל|פסל של רוסטיסלב בברטיסלבה מאת הפסלת ליודמילה צוונגרושובה

* Paul M.Barford,. *The Early Slavs: Culture and Society in Early Medieval Eastern Europe*. Ithaca: Cornell University Press.2001 .
* Maddalena Betti, *The Making of Christian Moravia (858-882): Papal Power and Political Reality*. Leiden-Boston: Brill. 2013.
* Charles R.Bowlus,.*Franks, Moravians, and Magyars: The Struggle for the Middle Danube, 788-907.* Philadelphia: University of Pennsylvania Press.1995 .
* Eric Joseph Goldberg*,Struggle for Empire: Kingship and Conflict under Louis the German, 817-876*. Ithaca, NY: Cornell University Press.2006 .
* Lubomír E.Havlík,. *Kronika o Velké Moravě* כרוניקה על המורביה הגדולה (בצ'כית). Jota.  [1992].
* Marvin Kantor *Medieval Slavic Lives of Saints and Princes.* University of Michigan Press. 1983.
* Stanislav J. Kirschbaum,. *A History of Slovakia: The Struggle for Survival*. Palgrave. 2005.
* Stanislav J.Kirschbaum,. *Historical Dictionary of Slovakia.* Scarecrow Press, Inc. 2007 .
* Janet L.Nelson, *The Annals of St-Bertin.* Manchester:
*Timothy Reuter,. *The Annals of Fulda*. Manchester: Manchester University Press 1992. .
Manchester University Press. .
* Petr Sommer, ;Dušan Třeštík,;Josef Žemlička,;Zoë Opačić *Bohemia and Moravia. In: Berend, Nora (2007); Christianization and the Rise of Christian Monarchy: Scandinavia, Central Europe and Rus’, c. 900–1200;* Cambridge University Press; 2007 .
* Anton Spiesz, ;Dusan Caplovic, ;Ladislaus Bolchazy, J.. *Illustrated Slovak History: A Struggle for Sovereignty in Central Europe.* Bolchazy-Carducci Publishers, Inc.  - (2006).426-0
* Alexis P. Vlasto, *The Entry of the Slavs into Christendom: An Introduction to the Medieval History of the Slavs*. Cambridge: Cambridge University Press1970. .


## קישורים חיצוניים

*Charles Crowley ''Moravia'' in ''Index of Medieval Lands'' Foundation of Medieval Genealogy
*התנצרות מורביה Petr Sommer, Dušan Třeštík, Josef Žemlička, Zoë Opačić
in Nora Berend, ed. *Christianization and the Rise of Christian Monarchy: Scandinavia, Central Europe and Rus' c. 900-1200* Cambridge University Press, 2007.

## הערות שוליים

קטגוריה:קדושים נוצרים
קטגוריה:נוצרים אורתודוקסים
קטגוריה:מרטירים
קטגוריה:צ'כיה: היסטוריה
קטגוריה:סלובקיה: היסטוריה
קטגוריה:אישים במאה ה-9 לפי עיסוק
קטגוריה:נפטרים ב-870